अलर्ट- बैंकों ने एसएमएस चार्ज बढ़ाया
कोटा| बैंकोंने नया वर्ष शुरू होने के पहले एसएमएस चार्ज भी गुपचुप बढ़ा दिया है। पहले जहां तीन महीने का एसएमएस चार्ज 15 रुपए था। वहीं अब 17.18 रुपए वसूले जा रहे हैं। बैंकों ने इसकी जानकारी भी पहले से नहीं दी। एसबीआई, एसबीबीजे एवं एसबीआई समूह के बैंकों ने बढ़े हुए चार्ज वसूल करना शुरू कर दिए है। इस मामले में बैंक अधिकारियों का कहना है कि स्थानीय स्तर पर यह चार्ज नहीं लगाए जाते बल्कि बैंकों का ऑनलाइन सर्वर अपने आप क्वार्टरली यह चार्ज काट रहा है। कुछ ग्राहकों को इस बात की भी शिकायत है कि बैंक में उन्होंने मोबाइल नंबर रजिस्टर नहीं करा रखा फिर भी पासबुक में एसएमएस चार्ज वसूल करना शुरू कर दिया है। इसकी उन्होंने बैंक में आपत्ति भी दर्ज कराई है। ज्ञातव्य है कि बैंकों की ओर से पहले कहा गया था कि नए वर्ष से सेवाएं महंगी हो जाएंगी।
hin_Deva hin_Deva